قدر گئجه‌سی بئش تپه میلت مسجیدینده و آیاصوفیادا ایدراک ائدیله‌جک.
ایسلام دینینده مین آیدان داها خئیرلی اولان چرشنبه گونونو جمعه آخشامی باغلایان گئجه ایدراک ائدیله‌جک قدر گئجه‌سی سببیله پرزیدنت کوللیه‌سیندکی بئش تپه میلت مسجیدینده خصوصی بیر پروگرام تشکیل ائدیله‌جک.
پرزیدنت رجب طیب اردوغان دا قدر گئجه‌سینده بئش تپه میلت مسجیدینده اولا‌جاق.
پروقرامدا، میصردن گلن حافیظ ممدوح ایبراهیم آمیر، حافیظ آدم کمانجی، جنوب آفریقا‌لی حافیظ عبدالرحمن سادین، بوشناک حافیظ سناد پودوژاک قوران کریم اوخویا‌جاق.
ایلاهی و قصیده‌لرین ده سسلندیریله‌جگی پروقرام سونراسیندا اوباشدانینی/ساهورونو میلت مسجیدینده ائتمک ایسته‌ین‌لر اوچون یئمک وئریله‌جک، آخشام و شام نامازلاری آراسیندا ایسه ایکرام اولونا‌جاق.
قدر گئجه‌سی، ایستانبولدا آیاصوفیادا دا خصوصی بیر پروقراملا ایدراک ائدیله‌جک.
پروقراما دیانت ایشلری باشقانی محمت گؤرمز ده قاتیلا‌جاق.
ت.ر.ت دیانت ده نشر اولونان "برکت واختی آیاصوفیا" آدلی پروقرامین قدر گئجه‌سی اؤزل نشرینده آیاصوفیا مسجیدی ایچینده قوران کریم، تکبیر و اذان سس‌لری یوکسه‌له‌جک.
دیگر طرف‌دن، محمت گؤرمز قدر گئجه‌سی موناسیبتیله بیر مساژ یایینلادی.
گؤرمر مساژیندا،
"قدر گئجه‌سینده بیز مؤمن‌لره دوشن ان بؤیوک وظیفه، عصرلر اوّل دونیا گؤک اوزنه ائنه‌رک اینسان‌لیغی ایشیقلاندیرماغا باشلایان قورانی، اوره‌گیمیزه یئنی‌دن ائندیرمک‌دیر" دئدی.
قدر گئجه‌سین‌دن بوتون اینسانلیغین قدرینی اوجال‌دان بیر گئجه اولدوغونو وورغولایان گؤرمز، الله‌ین بو گئجه‌ده گؤندردیگی قوران کریم ایله اینسان‌لیغی همصحبت آلدیغینی، سون و موکمل دین اولان ایسلام ایله اینسان‌لیغی شرفلندیردیغینی قید ائتدی.
